23/03/2022 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Publicación da resolución 2022/13424, do 16 de marzo, pola que se aproban instrucións de tramitación das solicitudes de aprazamentos e fraccionamentos

RESOLUCIÓN POLA QUE SE APROBAN INSTRUCIÓNS DE TRAMITACIÓN DAS SOLICITUDES DE APRAZAMENTOS E FRACCIONAMENTOS I. ANTECEDENTES. O Regulamento de xestión de aprazamentos e fraccionamentos foi aprobado polo Pleno da Deputación Provincial da Coruña na súa sesión celebrada o 21 de decembro de 2021 e entrou en vigor o 11 de marzo de 2022 ao publicarse no Boletín Oficial da Provincia número 47, do 10 de marzo de 2022. II. FUNDAMENTOS DE DEREITO. O dito Regulamento establece o seguinte no seu artigo 48: “Artigo 48.–Desenvolvemento. Facúltase á Presidencia para ditar resolucións de desenvolvemento das normas contidas neste Regulamento e, particularmente, para aprobar os modelos oficiais de documentos que se mencionan nel. Unha vez aprobadas, as ditas resolucións serán publicadas no Boletín Oficial da Provincia e no sitio web da Deputación Provincial da Coruña, para xeral coñecemento.” Polo tanto, vista a proposta formulada e o informe da Intervención Xeral RESOLVO: 1.º. Aprobar as seguintes instrucións de desenvolvemento do Regulamento de xestión de aprazamentos e fraccionamentos en relación coa tramitación dos correspondentes expedientes: Artigo 1.–Presentación da solicitude.1. Cando a solicitude se reciba no Rexistro Xeral desta Deputación Provincial enviarase, xunto coa documentación que a acompañe, á Coordinación da Xestión Recadatoria do Servizo Central de Recadación, que será a unidade administrativa instrutora do expediente.2. Cando a solicitude se reciba nunha oficina de información e asistencia ao contribuínte desta Deputación Provincial será esta a que inicie a súa tramitación.3. Cando a solicitude se refira a débedas cuxa recadación non estea atribuída ao Servizo Central de Recadación remitirase ao órgano competente para a súa tramitación. Artigo 2.–Incorporación á aplicación informática tributaria. Recibida a solicitude: 1) Darase de alta o expediente na aplicación informática tributaria.2) Consignarase o destinatario das notificacións e o enderezo onde deban practicarse estas, realizando as actuacións necesarias na aplicación informática tributaria.3) Comprobarase que todas e cada unha das débedas incluídas na solicitude reúnen os requisitos necesarios para ser aprazadas ou fraccionadas de conformidade co que se establece no Regulamento de xestión de aprazamentos ou fraccionamentos.4) Comprobarase a existencia doutras débedas pendentes no período executivo a nome do debedor. Se existisen, incorporaranse de oficio e requirirase ao debedor para que, no prazo improrrogable de quince (15) días, achegue xustificantes de pago se os posúe. As débedas cargadas na aplicación informática tributaria directamente no período executivo por terse feito a súa recadación no período voluntario por outra entidade pública non se terán en conta a estes efectos ata que teñan notificada a providencia de prema.5) Cando unha solicitude de aprazamento ou fraccionamento comprenda débedas no período voluntario e outras no período executivo tramitaranse expedientes separados para cada período por esixilo así a aplicación informática tributaria. Establecerase en primeiro lugar o calendario de vencementos das débedas no período executivo e a continuación o das débedas no período voluntario. Con carácter xeral, calcularase o número de fraccións que corresponden a cada expediente aplicando as seguintes fórmulas: 1. Número de fraccións do expediente das débedas no período executivo = (Importe da débeda no período executivo x número total de fraccións) / Importe total das débedas obxecto de fraccionamento. O resultado redondearase a número enteiro.2. Número de fraccións do expediente das débedas no período voluntario = Número total de fraccións - número de fraccións do expediente das débedas no período executivo. No entanto, poderase modificar esta distribución das fraccións a petición do debedor, sen alterar a orde dos calendarios e respectando os criterios establecidos no Regulamento de xestión de aprazamentos e fraccionamentos.6) Suspenderase o procedemento recadatorio das débedas afectadas pola solicitude, agás aquelas que estean afectadas por: a) Embargo de diñeiro en contas bancarias. Neste caso, agardarase a que se executen os embargos e logo suspenderanse as débedas que queden pendentes. b) Embargo de soldos, salarios pensións ou créditos. Neste caso, actuarase segundo se determina no artigo 4 desta Resolución.7) Se tivese en curso un embargo de devolucións da Axencia Estatal da Administración Tributaria (AEAT), suspenderanse as débedas afectadas por el, pero non se formulará proposta de resolución ata que caduque a dilixencia de embargo e se apliquen os ingresos recibidos, se os houbese.8) Cando existan débedas afectadas por embargo de bens mobles ou inmobles, comprobarase que non se notificou o acordo de alleamento dos bens. Se estivese notificado, a solicitude non será admitida respecto das ditas débedas. A estes efectos, cando a “oficina propietaria” do expediente executivo do debedor sexa unha Zona de Recadación presumirase que non se notificou aínda o dito acordo. Cando a “oficina propietaria” sexa a Sección de Recadación Executiva, requirirase informe dela ao respecto.9) Cando o debedor estea clasificado como insolvente, comprobarase a posible existencia de débedas de baixa provisional por crédito incobrable, tanto na información en liña como na histórica, para rehabilitar as que non prescribiran e incorporalas de oficio ao expediente de aprazamento ou fraccionamento.10) Se a solicitude incluíse algunha débeda no período voluntario correctamente identificada e con notificación emitida e pendente de resultado, e non se puidese notificar no acto, considerarase notificada a estes efectos á data de presentación da solicitude, procedéndose á gravación da dita notificación na aplicación informática tributaria.11) Realizaranse, cando procedan, as actuacións de proposta de datos económicos e de proposta de resolución. Con carácter xeral, nos fraccionamentos sinalarase como data do primeiro vencemento o día vinte (20) do segundo mes seguinte ao da formulación da proposta de resolución de concesión, ou inmediato hábil posterior. No entanto, cando as circunstancias de tramitación o requiran ou aconsellen, poderá fixarse unha data posterior, facendo constar na proposta os motivos polos que se fai. Cando exista un fraccionamento anterior en execución, o primeiro vencemento do novo sinalarase con carácter xeral para o día vinte (20) do mes seguinte ao do último vencemento do anterior fraccionamento. No entanto, o debedor poderá solicitar que os vencementos do novo fraccionamento se solapen total ou parcialmente cos do fraccionamento anterior. Respectaranse en calquera caso os criterios establecidos no Regulamento de xestión de aprazamentos e fraccionamentos. Artigo 3.–Especialidades da presentación da solicitude nunha oficina de asistencia ao contribuínte.1. Cando a solicitude se presente por comparecencia do debedor ou do seu representante nunha oficina de asistencia ao contribuínte, esta procederá segundo se sinalou no artigo anterior, tendo en conta as particularidades seguintes: 1) Recomendará ao comparecente, cando sexa posible, a achega do formulario oficial de solicitude por ser o mellor xeito de reunir a información necesaria, podendo omitir nel o detalle das débedas e substituílo por unha relación obtida da aplicación informática tributaria e asinada polo comparecente.2) Con carácter previo a calquera outra actuación, practicará no acto as notificacións que figuren emitidas e pendentes de resultado, especialmente as de liquidacións no período voluntario e as de providencia de prema.3) Dará de alta o expediente na aplicación informática tributaria. Cando o comparecente non achegue o formulario oficial de solicitude, no apartado ‘Ampliación da información’ do documento de inicio do expediente fará constar: 1. Que se solicita aprazamento do pago ata o día D ou fraccionamento en N fraccións, segundo o caso (sendo D a data final do aprazamento e N o número de fraccións que propón). 2. Calquera outras circunstancias que poidan ser relevantes para a correcta tramitación do expediente e se coñezan nese momento, especialmente a referencia de localización de documentación xa presentada con anterioridade e as que impidan a formulación da proposta, como é o caso da existencia de embargos.4) Se existisen defectos na solicitude ou faltasen documentos, notificará ao comparecente o requirimento correspondente.5) Asignará ao expediente as débedas da solicitude e comprobará que o debedor non teña outras débedas no período executivo. Se as tivese, comunicará ao comparecente a súa inclusión de oficio agás que achegue xustificantes do seu pago ou desista da solicitude.6) Suspenderá o procedemento recadatorio das débedas afectadas pola solicitude, agás as que estean afectadas por actuacións de embargo que impidan a súa suspensión nese momento, segundo se establece no artigo anterior.7) Cando existan débedas afectadas por embargo de bens mobles ou inmobles, comprobará a “oficina propietaria” do expediente executivo do debedor: a) Se é unha Zona de Recadación, continuará con normalidade a tramitación da solicitude, ao presumirse que non se notificou acordo de alleamento dos bens. b) Se é a Sección de Recadación Executiva, suspenderá as ditas débedas no seo do expediente de aprazamento ou fraccionamento (se non o impide algún outro embargo) e trasladarao á Coordinación da Xestión Recadatoria para a continuación da súa tramitación.8) Cando o debedor estea clasificado como insolvente, trasladará o expediente á Coordinación da Xestión Recadatoria sen formular proposta de datos económicos nin de resolución, agás que a oficina sexa tamén a Zona de Recadación xestora do expediente executivo do debedor. Nese caso, actuará segundo se sinala no punto seguinte.9) Cando a solicitude de aprazamento ou fraccionamento se presente nunha oficina de Zona de Recadación e a súa tramitación estea condicionada por actuacións nun expediente executivo xestionado pola propia Zona de Recadación, esta realizará de inmediato as actuacións pertinentes, deixará constancia delas no expediente de aprazamento ou fraccionamento e continuará coa súa tramitación segundo proceda, sen necesidade de trasladalo previamente á Coordinación da Xestión Recadatoria.10) Entregará ao comparecente un exemplar impreso e selado do documento de inicio do expediente e recollerá a súa sinatura no exemplar que incorporará ao expediente.11) Elaborará a proposta de datos económicos e a proposta de resolución de concesión unicamente cando se cumpran todos e cada un dos requisitos seguintes: 1. Que se suspendera o procedemento recadatorio da totalidade das débedas incluídas na solicitude.2. Que ningunha das débedas estea afectada por dilixencia de embargo de devolucións da Axencia Estatal da Administración Tributaria.3. Que non existan débedas pendentes no período executivo sen incluír no aprazamento ou fraccionamento.4. Que se achegase toda a documentación requirida segundo o caso e non se apreciasen defectos na mesma ou se emenden no acto os detectados.5. Que o importe da débeda a aprazar ou fraccionar non exceda do límite sinalado ao efecto como exento de achega de garantía no Regulamento de xestión de aprazamentos e fraccionamentos. Nos fraccionamentos, sinalará como data do primeiro vencemento o día vinte (20) do mes seguinte ao da presentación da solicitude, ou inmediato hábil posterior. Practicará ao comparecente a notificación da proposta de resolución, entregándolle un exemplar impreso e selado e recollendo a súa sinatura no exemplar que se incorporará ao expediente. Cando algunha incidencia técnica lle impida elaborar ou notificar a proposta de datos económicos e a proposta de resolución, deixará constancia diso nas notas do expediente.12) Dixitalizará toda a documentación física e a incorporará ao expediente.13) Finalmente, trasladará o expediente á Coordinación da Xestión Recadatoria.2. Cando a solicitude se entregue nunha oficina de asistencia ao contribuínte por persoa distinta do debedor ou o seu representante, a dita oficina realizará unicamente as seguintes actuacións: 1) Dará de alta o expediente na aplicación informática tributaria, gravando como presentador da solicitude ao suxeito pasivo.2) Asignará as débedas que correspondan ao expediente.3) Suspenderá o procedemento recadatorio das débedas afectadas pola solicitude, agás as que estean afectadas por actuacións de embargo que impidan a súa suspensión nese momento, segundo se establece no artigo anterior.4) Dixitalizará toda a documentación física e a incorporará ao expediente.5) Finalmente, trasladará o expediente á Coordinación da Xestión Recadatoria. Artigo 4.–Solicitude afectada por embargo de salario ou pensión. Cando a Coordinación da Xestión Recadatoria deba tramitar unha solicitude de aprazamento ou fraccionamento que comprenda algunha débeda afectada por embargo de salario ou pensión, trasladará o expediente á Zona de Recadación xestora do expediente executivo aos efectos do seu pronunciamento respecto do mantemento ou non do dito embargo, de xeito que: a) Se opta por manter activo o embargo, emitirá informe xustificativo da súa decisión. A Coordinación da Xestión Recadatoria excluirá do aprazamento ou fraccionamento a débeda afectada polo embargo e continuará a tramitación polo resto das débedas, se as houbese. Se non as houbese, a solicitude non se admitirá, por falta de obxecto da mesma. b) Se opta por non manter o embargo, a Zona de Recadación deberá: 1) Cancelar o embargo de salario ou pensión.2) Revisar se, ademais do dito embargo, existen embargos de contas posteriores á data de presentación da solicitude que afecten á mesma débeda. Se existen, deberá cancelalos tamén.3) Suspender, no seo do expediente de aprazamento ou fraccionamento, a débeda anteriormente afectada polo embargo. Unha vez emitido o pronunciamento, a Zona de Recadación devolverá o expediente á Coordinación da Xestión Recadatoria para a continuación da súa tramitación. Artigo 5.–Solicitude presentada por un debedor en situación concursal. Cando o debedor estea declarado en concurso de acredores, a Coordinación da Xestión Recadatoria requirirá da Sección de Recadación Executiva a emisión de informe respecto dos seguintes extremos: 1) Fase na que se atopa o procedemento concursal.2) No caso de que exista convenio aprobado en vigor, se o debedor está a cumprir ou non cos termos do mesmo.3) Cualificación concursal das débedas obxecto da solicitude.4) Importe total dos créditos concursais privilexiados pendentes de pago.5) Importe total dos créditos contra a masa pendentes de pago. A Coordinación da Xestión Recadatoria continuará a tramitación da solicitude de conformidade co contido do dito informe. Se non houbese convenio aprobado en vigor non se admitirá a solicitude, por carecer de obxecto. Se houbese convenio aprobado en vigor e o debedor estivese a cumprir cos termos do mesmo, considerarase acreditada a existencia de dificultades económico-financeiras de carácter transitorio. Cando consten importes pendentes de pago correspondentes a créditos concursais privilexiados ou créditos contra a masa, requirirase do debedor a achega dos xustificantes do pago no prazo improrrogable de quince (15) días hábiles, contados dende o seguinte ao de recepción da notificación do requirimento. Se non contestase no prazo ao requirimento, a solicitude será arquivada. Se contestase pero non achegase os xustificantes, a solicitude non será admitida. Artigo 6.–Solicitude presentada por un debedor insolvente. Cando a Coordinación da Xestión Recadatoria deba tramitar unha solicitude de aprazamento ou fraccionamento de débedas dunha persoa que figure declarada como insolvente e con débedas dadas de baixa provisional por crédito incobrable, procederase como se indica de seguido: 1) Trasladará o expediente de aprazamento ou fraccionamento á Zona de Recadación xestora do expediente executivo do debedor.2) A Zona de Recadación comprobará de existen débedas dadas de baixa provisional por crédito incobrable que non estean prescritas e poidan ser rehabilitadas. Se existisen, procederá á súa rehabilitación e á incorporación e suspensión no seo do expediente de aprazamento ou fraccionamento. En calquera caso, deixará constancia das súas actuacións nas notas do dito expediente. A continuación, trasladará de novo o expediente á Coordinación da Xestión Recadatoria.3) A Coordinación da Xestión Recadatoria comunicará ao debedor a incorporación de oficio das débedas rehabilitadas ao expediente de aprazamento ou fraccionamento, para os únicos efectos do seu coñecemento, e continuará coa tramitación do expediente segundo proceda. Artigo 7.–Acreditación da condición de entidade sen ánimo de lucro. Cando a solicitude sexa presentada por unha entidade sen ánimo de lucro e algunha das débedas obxecto da mesma consista en reintegros de subvencións concedidas pola Deputación Provincial da Coruña, bastará con comprobar que o Número de Identificación Fiscal da entidade comeza efectivamente pola letra G e non será necesario acreditar a súa inscrición no rexistro público correspondente, por terse feito xa na instrución do expediente de concesión de subvención, tal como esixe o artigo 5 da Ordenanza xeral de subvencións e transferencias aprobada ao efecto. Artigo 8.–Particularidades dos avais e certificados de seguro de caución. Para que os avais e os certificados de seguro de caución sexan admitidos como garantía dos aprazamentos ou fraccionamentos deberán respectar o disposto na normativa reguladora das entidades de crédito, das sociedades de garantía recíproca ou das entidades aseguradoras e reaseguradoras, segundo o caso. O seu contido axustarase ao que se establece no Regulamento de xestión de aprazamentos e fraccionamentos e ao modelo oficial aprobado ao efecto por esta Presidencia. Non serán admisibles os avais ou certificados de seguro de caución emitidos por empresas financeiras ou de seguros a favor delas mesmas. Só terán validez os avais outorgados por sociedades de garantía recíproca ou entidades de crédito autorizadas para operar en España e inscritas no rexistro correspondente do Banco de España. Os certificados de seguro de caución serán válidos se as entidades outorgantes figuran inscritas no rexistro correspondente da Dirección Xeral de Seguros. A falta de inscrición no rexistro correspondente do Banco de España ou da Dirección Xeral de Seguros, segundo o caso, será causa suficiente para o rexeitamento da garantía e a denegación do aprazamento ou fraccionamento, previo requirimento ao debedor para que corrixa a deficiencia. Artigo 9.–Comprobación das condicións para a dispensa particular de garantías cando o debedor este obrigado por lei a levar contabilidade. Cando o debedor estea obrigado por lei a levar contabilidade, a comprobación das condicións para a dispensa particular de garantías consistirá no estudo comparativo, relativo aos tres últimos exercicios, das partidas de activo susceptibles de ser ofrecidas como garantía, efectuado como de seguido se indica: 1) Comprobarase a veracidade de posibles retiradas ou baixas do inmobilizado.2) Cotexarase o inventario físico valorado do inmobilizado correspondente ao último exercicio cerrado cos saldos contables segundo o balance á mesma data.3) De existir inmobilizado material ou existencias, efectuarase unha análise da titularidade e cargas.4) Examinarase se existen bens de activo circulante (existencias, títulos-valores, certificados de depósito e demais investimentos financeiros non permanentes) ou elementos de inmobilizado financeiro que se posúan como investimento a longo prazo, que se poidan ofrecer como garantía.5) Se fose preciso, efectuarase comprobación física das instalacións, locais ou oficinas do debedor co fin de verificar a existencia de elementos patrimoniais susceptibles de ser achegados como garantía e que foran omitidos polo debedor.6) Procederase ao estudo e valoración dos posibles dereitos de traspaso ou cesión do contrato de arrendamento de local de negocio que correspondan ao debedor, aínda cando estes non estivesen contabilizados e sempre que poidan achegarse como garantía. Artigo 10.–Concreción da obriga do debedor de manterse ao corrente das súas obrigas de pago. Considerarase incumprida a obriga do debedor de manterse ao corrente das súas obrigas de pago respecto dos ingresos de dereito público xestionados pola Deputación Provincial da Coruña cando se comprobe a existencia de novas débedas pendentes de pago acumuladas a expediente executivo. Artigo 11.–Modificación dun aprazamento ou fraccionamento concedido para reducir o seu importe por pago.1. Cando o debedor solicite a modificación dun aprazamento ou fraccionamento concedido, para reducir o seu importe adiantando o pago dunha ou varias débedas concretas, actuarase como segue: A Coordinación da Xestión Recadatoria comprobará que se cumpra algún destes requisitos: a) Nos aprazamentos, que falten mais de tres (3) meses para o seu vencemento. b) Nos fraccionamentos, que o importe a pagar adiantadamente supoña mais dun terzo (1/3) do importe pendente no fraccionamento e falten mais de tres (3) meses para o último vencemento. c) Que o importe a pagar cubra o importe total pendente no aprazamento ou fraccionamento. Nos supostos a) ou b), calcularase o importe da débeda a pagar adiantadamente, sumando o principal, os xuros de mora e as recargas do período executivo que procedan, e se lle comunicará ao debedor para que efectúe o pago na conta restrinxida que se sinale, advertíndolle que terá que devolver os cargos que non estean confirmados na aplicación informática tributaria. Recibido o pago, aplicarase ás débedas sinaladas polo debedor. A Coordinación da Xestión Recadatoria tramitará de novo a solicitude, mantendo os efectos iniciais na suspensión das débedas. Se o pago non se recibise, continuarase a execución do aprazamento ou fraccionamento nos termos inicialmente aprobados, sen necesidade de notificación ou comunicación ao debedor. No suposto do apartado c) entregarase ao debedor una carta de pago anticipado de validez limitada, polo importe pendente de pago, incluíndo os xuros de mora orixinados ata a data de emisión. Se a carta de pago se ingresa no seu prazo, aplicarase ás débedas pendentes e finalizarase o aprazamento ou fraccionamento. No caso contrario, continuarse a execución do aprazamento ou fraccionamento nos termos inicialmente aprobados, sen necesidade de notificación ou comunicación ao debedor. Se non se cumpre ningún dos requisitos sinalados neste apartado, denegarase a solicitude de modificación do aprazamento ou fraccionamento.2. Se non se dan as condicións necesarias para modificar o aprazamento ou fraccionamento conforme ao disposto no apartado 1, e o debedor precisase xustificar diante de terceiros o pago dalgunha débeda concreta incluída nel, procederase como se indica de seguido: Calcularase o importe da dita débeda sumando o principal, os xuros de mora e as recargas do período executivo que procedan, e se lle comunicará ao debedor para que efectúe o seu pago na conta restrinxida que se sinale. Recibido o pago, que quedará pendente de aplicación contable, expedirase xustificante provisional de pago da débeda ingresada. Cumpridas as condicións do aprazamento ou fraccionamento concedido, aplicarase o pago como dereito de devolución a favor do debedor. Se o aprazamento ou fraccionamento non se cumprise, aplicarase o pago á débeda cuxo pago se adiantou, polo importe que tivese pendente. O sobrante, se houbese, aplicarase ás demais débedas seguindo o criterio ordinario de imputación de pagos. Artigo 12.–Modificación dun aprazamento ou fraccionamento concedido por compensación dalgunha débeda. A presentación polo debedor dunha solicitude de compensación que afecte total ou parcialmente ás débedas incluídas nun aprazamento ou fraccionamento concedido non suspenderá a execución deste. As actuacións administrativas a realizar serán as seguintes: A Coordinación da Xestión Recadatoria comprobará que se cumpra algún destes requisitos: a) Nos aprazamentos, que falten mais de tres (3) meses para o seu vencemento. b) Nos fraccionamentos, que o importe a compensar supoña mais dun terzo (1/3) do importe total pendente e falten mais de tres (3) meses para o último vencemento. c) Que o importe a compensar cubra o importe total pendente no aprazamento ou fraccionamento. No caso de que se cumpra algún dos requisitos sinalados, a Coordinación da Xestión Recadatoria procederá á cancelación do expediente de aprazamento ou fraccionamento, suspenderá de novo as débedas e trasladará o expediente de aprazamento ou fraccionamento á unidade instrutora do expediente de compensación. Unha vez finalizado o procedemento de compensación, a Coordinación da Xestión Recadatoria recibirá de novo o expediente de aprazamento ou fraccionamento e o volverá a tramitar coas débedas que queden sen compensar, se as houbese, respectando as limitacións establecidas no Regulamento de xestión de aprazamentos e fraccionamentos relativas ao importe mínimo das débedas e das fraccións, ao número de fraccións e á duración máxima do aprazamento ou fraccionamento. Se non se cumpre ningún dos requisitos sinalados neste apartado, a Coordinación da Xestión Recadatoria informará á unidade instrutora do expediente de compensación de que a execución do aprazamento ou fraccionamento seguirá o seu curso, sen prexuízo do dereito do debedor a solicitar a devolución dos ingresos indebidos que lle correspondan, circunstancias que se notificarán ao debedor no ámbito da instrución do expediente de compensación. Artigo 13.–Anulación de débedas incluídas nun aprazamento ou fraccionamento concedido. Cando proceda a anulación de débedas incluídas nun aprazamento ou fraccionamento xa concedido, actuarase do xeito seguinte: A unidade xestora da anulación solicitará á Coordinación da Xestión Recadatoria o levantamento da suspensión das débedas a anular, aportando a seguinte información: 1. Identificación dos valores.2. Expediente de aprazamento ou fraccionamento.3. Indicación do tipo de anulación e, se fose parcial, o seu importe. A Coordinación da Xestión Recadatoria comprobará que se cumpra algún destes requisitos: a) Nos aprazamentos, que falten mais de tres (3) meses para o seu vencemento. b) Nos fraccionamentos, que o importe das débedas a anular supoñan mais dun terzo (1/3) do importe total das débedas fraccionadas e falten máis de tres (3) meses para o último vencemento. c) Que o importe a anular cubra o importe total pendente no aprazamento ou fraccionamento. No caso de que se cumpra algún dos requisitos sinalados, a Coordinación da Xestión Recadatoria procederá á cancelación do expediente de aprazamento ou fraccionamento, suspenderá de novo as débedas que non sexan obxecto de anulación e o comunicará á unidade xestora da anulación para que proceda de inmediato a gravar a proposta de baixa. Cando conste a proposta de baixa, a unidade xestora da anulación comunicarao á Coordinación da Xestión Recadatoria, que tramitará de novo o expediente coas débedas que queden sen anular, se as houbese, respectando as limitacións establecidas no Regulamento de xestión de aprazamentos e fraccionamentos relativas ao importe mínimo das débedas e das fraccións, ao número de fraccións e á duración máxima do aprazamento ou fraccionamento. Se non se cumpre ningún dos requisitos sinalados neste artigo, a Coordinación da Xestión Recadatoria informará á unidade xestora da anulación que a execución do aprazamento ou fraccionamento seguirá o seu curso, sen prexuízo do dereito do debedor a solicitar, unha vez rematado, a devolución dos ingresos indebidos que lle correspondan. Artigo 14.–Recobro de cargos devoltos. Cando o debedor solicite o recobro dun cargo e a aplicación informática tributaria non considere aínda incumprida a fracción, a oficina de atención ao contribuínte facilitará o dito recobro xerando un novo cargo domiciliado que se incluirá na primeira remesa aberta de cargos domiciliados de fraccionamentos, e informará diso ao debedor advertíndolle que se este novo cargo fose devolto considerarase incumprida a fracción. En ningún caso se facilitará o recobro por outro medio que non sexa o novo cargo domiciliado. Artigo 15.–Cumprimento do calendario provisional de pagos. O calendario provisional de pagos deberá cumprirse nas datas sinaladas nel aboando os importes correspondentes na conta bancaria restrinxida da Deputación Provincial da Coruña que se sinale na notificación, indicando como referencia da operación o número do expediente de fraccionamento e o número de orde que lle corresponda a cada pago. Artigo 16.–Expedientes pendentes de actuacións doutras unidades. Cando un expediente de aprazamento ou fraccionamento requira para a súa tramitación a realización ou finalización dalgunha actuación doutra unidade administrativa dos servizos tributarios, a Coordinación da Xestión Recadatoria trasladará o dito expediente a esa unidade administrativa, que o devolverá unha vez realizada ou finalizada a actuación que orixinou o traslado. Artigo 17.–Reiteración de solicitudes de aprazamento ou fraccionamento de débedas de carácter periódico. Aos efectos de establecido no parágrafo cuarto do artigo 14 do Regulamento de xestión de aprazamentos e fraccionamentos, entenderase producida a reiteración coa presentación das solicitudes en tres (3) períodos anuais sucesivos, contados a partir da entrada en vigor do dito Regulamento. Artigo 18.–Tramitación de solicitudes de aprazamento ou fraccionamento relacionada con outra anterior denegada, de débedas en período voluntario. Cando se desestime unha solicitude de aprazamento ou fraccionamento de débedas en período voluntario e o debedor presente unha nova solicitude no prazo de ingreso aberto coa notificación da resolución de denegación, esta nova solicitude tratarase como de débeda en período executivo, tal como se advertiu expresamente na resolución de denegación. Para iso, as débedas incluídas na primeira solicitude non serán suspendidas ao tramitar a segunda ata que teñan rematado o prazo de ingreso sinalado na resolución de denegación, suspendéndose logo en período executivo. Ademais, liquidaranse os xuros de mora que procedan segundo o establecido no Regulamento de xestión de aprazamentos e fraccionamentos. Cando a nova solicitude se presente nunha oficina de atención ao contribuínte, esta actuará como segue: 1) Advertirá ao presentador de que a solicitude se considerará presentada en período executivo respecto das débedas incluídas na primeira.2) Abrirá un expediente de fraccionamento de débeda en executiva ao que asociará as débedas da primeira solicitude, sen suspendelas. Se a nova solicitude incorpora outras débedas en período executivo, as asociará tamén a este expediente e as suspenderá, se procede segundo o criterio xeral establecido ao respecto. No apartado de ampliación da información fará constar que se trata de “nova solicitude dun fraccionamento anterior de débeda en voluntaria denegado”. 3) Se a nova solicitude incorporase débedas en período voluntario non incluídas na solicitude denegada abrirá un expediente de fraccionamento de débeda en voluntaria ao que asociará as ditas débedas e as suspenderá. 4) Relacionará os dous expedientes entre eles (se é o caso) e co da solicitude denegada.5) Trasladará os expedientes abertos á Coordinación da Xestión Recadatoria. Artigo 19.–Solicitude de cambio da conta de domiciliación dos cargos presentada nunha oficina de información e asistencia ao contribuínte.1. Cando o presentador da solicitude de cambio de conta de domiciliación sexa titular ou autorizado da nova conta bancaria, actuarase como segue: 1) A oficina comprobará a documentación que acredite a identidade e a condición do presentador como titular ou autorizado da nova conta bancaria e modificará no expediente de aprazamento ou fraccionamento os datos da conta, o que xerará no expediente un documento de cambio de conta de domiciliación.2) O presentador asinará un exemplar do documento de cambio. Cando asine un autorizado, deixarase constancia, ademais, do seu nome, apelidos e DNI.3) A oficina entregará ao presentador un exemplar do documento de cambio selado como xustificante da súa realización, comprobará no expediente a data na que se fará efectivo e informará dela ao presentador.4) Finalmente, a oficina dixitalizará a documentación física e a incorporará ao expediente de aprazamento ou fraccionamento.2. Cando o presentador non sexa titular ou autorizado da nova conta bancaria, pero presente correctamente toda a documentación necesaria para facer o cambio de conta de domiciliación bancaria, incluída a autorización de cargo na conta, a oficina realizará a modificación tal como se indica no apartado anterior, pero sen requirir a sinatura do presentador no documento de cambio.3. Nos demais supostos, a oficina limitarase a abrir un expediente do tipo 12-CD (correspondencia diversa), incorporarlle a documentación dixitalizada e trasladalo á Coordinación da Xestión Recadatoria, que se encargará de continuar a súa tramitación.2.º. Publicar esta resolución no Boletín Oficial da Provincia e no sitio web da Deputación Provincial da Coruña, para xeral coñecemento. O que se fai público para xeral coñecemento. A Coruña, 21 de marzo de 2022. O presidente/PDFR 29-07-2019/O deputado A secretaria xeral Antonio Leira Piñeiro Amparo Taboada Gil